Diari Oficial de la Generalitat Valenciana


Sumari del DOGV 6495, del 05-04-2011 (2011/3942)

RESOLUCIÓ de 26 de març de 2011, del conseller de Governació, per la qual es concedeixen ajudes a les societats musicals amb escoles d'educands, per a l'exercici 2011, convocades mitjançant l'Ordre 19/2010, de 30 de desembre, de la Conselleria de Governació.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6495

Data del DOGV
:   05-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3942


Data del document
:   26-03-2011

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 de març de 2011, del conseller de Governació, per la qual es concedeixen ajudes a les societats musicals amb escoles d'educands, per a l'exercici 2011, convocades mitjançant l'Ordre 19/2010, de 30 de desembre, de la Conselleria de Governació. [2011/3942]  
Vistes les actuacions realitzades en la Conselleria de Governació per a la tramitació i resolució dels expedients incoats a partir de les sol·licituds presentades a la convocatòria d'ajudes per a les societats musicals amb escoles d'educands, aquesta es resol basant-se en els següents  
  
Antecedents de fet  
  
Primer. Mitjançant l'Ordre de 30 de desembre de 2010, de la Conselleria de Governació, es van convocar ajudes per a les societats musicals amb escoles d'educands (DOCV núm. 6446, de 26.01.2011).  
La convocatòria té com a objecte la concessió d'ajudes a fi de contribuir a les despeses derivades de l'adquisició de material pedagògic destinat a fins didàctics, a les despeses per a la promoció cultural musical i activitats de promoció i difusió de la iniciació en la cultura musical i a les despeses de material fungible, relacionades amb les activitats realitzades per les societats musicals amb escoles d'educands, durant l'exercici 2011, sota els principis de publicitat, transparència, objectivitat, igualtat i no-discriminació.  
  
Segon. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i, si és el cas, acompanyar-hi la documentació preceptiva.   
  
Tercer. La Comissió de Valoració es va reunir el dia 15 de març de 2011, i en única sessió es va decidir valorar aquelles sol·licituds presentades. Es van exposar, així mateix els criteris seguits a l'efecte de valorar els expedients i baremació de les sol·licituds segons el que estableixen les bases de la convocatòria, quedant ratificats per la Comissió de Valoració els criteris exposats. S'hi va retre compte d'aquelles sol·licituds que es van presentar fora de termini.  
  
Quart. Després de l'anterior, la Comissió Avaluadora va elaborar proposta de resolució de conformitat amb el que preveu la base sèptima de la convocatòria, coincidint la citada proposta amb les decisions adoptades en esta resolució.   
  
Fonaments de dret  
  
Primer. De conformitat amb el que preveu l'article 13 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat modificat per Decret 6/2010, de 25 d'agost de 2010, i l'article 5 del Decret 100/2007, de 13 de juliol, del Consell, modificat per Decret 115/2010, de 27 d'agost, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'ordre esmentada és el conseller de Governació. Els expedients incoats com a conseqüència de les sol·licituds d'ajudes s'han tramitat de conformitat amb el que estableixen les bases de la convocatòria de l'Ordre de 30 de desembre de 2010, de la Conselleria de Governació, i la resolució es dicta d'acord amb el que estableix la base sèptima de l'esmentada convocatòria.   
  
  
Segon. La base quinta de la convocatòria estableix que el procés de selecció consistirà en la valoració dels expedients presentats i l'assignació de l'import de les ajudes previstes en l'esmentada ordre, tenint en compte les bases de la convocatòria i els criteris continguts en aquesta. Els criteris de valoració adés esmentats que es tindran en compte per a la concessió de les ajudes, seran els següents:   
a) La promoció de l'aprenentatge al llarg de tota la vida, es valorarà fins a 25 punts.  
b) La promoció d'activitats culturals relacionades amb la música autòctona, es valorarà fins a 30 punts.  
c) La promoció d'activitats de diferents tipus de música, es valorarà fins a 15 punts.  
d) La ràtio d'alumnes de l'escola d'educands per cada mil habitants del municipi (núm. alumnes dividit entre la població), es valorarà fins a 15 punts.  
e) L'existència en l'oferta formativa de l'escola d'educands, d'una agrupació artística que garantisca la pràctica musical en grup. L'existència d'esta agrupació haurà de ser acreditada per la FSMCV, es valorarà fins a 15 punts.  
  
Tercer. Les sol·licituds presentades seran valorades per una Comissió Avaluadora constituïda segons allò que s'ha determinat en la base quarta de la convocatòria.   
  
Quart. Segons el punt segon de l'ordre de la convocatòria que regula la concessió de les ajudes convocades en el seu paràgraf 3r diu: L'import màxim assignat per a finançar les dites subvencions ascendeix a 250.000 € (dos-cents cinquanta mil euros), a càrrec de la línia pressupostària T7273000, capítol IV, programa 221.20 destinat a l'esmentada finalitat.  
  
Quint. De conformitat amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; la Llei 5/1983, de 30 de desembre, del Consell; el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, a proposta de la Comissió de Valoració d'esta convocatòria, i fent ús de les atribucions que tinc conferides, resolc:  
  
  
Primer  
Denegar les sol·licituds formulades per les societats musicals relacionades en l'annex I, per les causes que s'hi especifiquen, bé per incomplir el que preveu l'apartat 1.a) de la base segona de la convocatòria, o bé per haver presentat la sol·licitud d'ajuda fora del termini previst en la base tercera, apartat número 3 de la convocatòria.  
  
Segon   
Concedir a les societats musicals incloses en l'annex II, ressenyades per ordre decreixent de puntuació en la suma total del procés de selecció, una ajuda econòmica, en la quantia que s'expressa, per a l'adquisició de material pedagògic destinat a fins didàctics, a les despeses per a la promoció cultural musical i activitats de promoció i difusió de la iniciació en la cultura musical i a les despeses de material fungible.  
  
  
Tercer  
Admetre la sol·licitud de desistiment formulat per les societats musicals que, en termini, van presentar la dita sol·licitud, incloses en l'annex III.  
  
Contra la present resolució, que posa fi a la via administrativa, podrà interposar-se recurs potestatiu de reposició davant el conseller de Governació, d'acord amb el que disposen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé es podrà plantejar directament recurs contenciós administratiu en el termini de dos mesos a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 26 de març de 2011.- El conseller de Governació: Serafín Castellano Gómez.   
ANNEX I  
  
Societats musicals excloses per incomplir el que preveu l'apartat 1.a) de la base segona de la convocatòria   
de l'Ordre 19/2010, de 30 de desembre  
  
  
  
  
Societats musicals excloses per haver presentat la sol·licitud d'ajuda fora del termini previst en la base tercera,   
apartat 3, de la convocatòria de la Ordre 19/2010, de 30 de desembre  
  
  
  
  
  
ANNEX II  
  
Societats musicals beneficiàries de les ajudes i les quanties en euros  
  
  
  
  
ANNEX III  
  
Societats musicals que en desisteixen  
  
  
  
  
  
\* \* \* \* \* \* \*   
  
  
ANEXO I  
  
Sociedades musicales excluidas por incumplir lo previsto en el apartado 1.a) de la base segunda   
de la convocatoria de la Orden 19/2010, de 30 de diciembre  
  
  
  
  
Sociedades musicales excluidas por haber presentado la solicitud de ayuda fuera del plazo previsto en la base tercera,   
apartado 3, de la convocatoria de la Orden 19/2010, de 30 de diciembre  
  
  
  
  
ANEXO II  
  
Sociedades musicales beneficiarias de las ayudas y las cuantías en euros  
  
  
  
  
  
ANEXO III  
  
Sociedades musicales que desisten  
  
